`ಶಾಲೆಗೆ ಹೋದ್ರೆ ಧೋನಿ, ಆ್ಯಪ್ ಮೂಲಕ ಶಿಕ್ಷಣ ಪಡೆದ್ರೆ ಪಂತ್ ಆಗ್ತಾರೆ’

– ಸಾಮಾಜಿಕ ಜಾಲತಾಣದಲ್ಲಿ ಟ್ರೋಲ್ ಆಗ್ತಿದ್ದಾರೆ ಪಂತ್
– ಸ್ಟಂಪಿಂಗ್ ವೇಳೆ ಪಂತ್ ಎಡವಟ್ಟು

ರಾಜ್‍ಕೋಟ್: ಕೀಪರ್ ರಿಷಬ್ ಪಂತ್ ಬಾಂಗ್ಲಾದೇಶದ ವಿರುದ್ಧ ನಡೆದ ಎರಡನೇ ಟಿ20 ಪಂದ್ಯದಲ್ಲಿ ಸ್ಟಂಪಿಂಗ್ ವೇಳೆ ಮಾಡಿದ ಎಡವಟ್ಟಿನಿಂದ ಈಗ ಫುಲ್ ಟ್ರೋಲ್ ಆಗುತ್ತಿದ್ದು ಅಭಿಮಾನಿಗಳು ಕಾಲೆಳೆಯುತ್ತಿದ್ದಾರೆ.

ಯಜುವೇಂದ್ರ ಚಹಲ್ ಎಸೆದ 6ನೇ ಓವರಿನ ಮೂರನೇ ಎಸೆತವನ್ನು ಬಲವಾಗಿ ಹೊಡೆಯಲು ಲಿಟನ್ ದಾಸ್ ಕ್ರೀಸ್ ಬಿಟ್ಟು ಮುನ್ನುಗ್ಗಿದ್ದರು. ಆದರೆ ಬಾಲ್ ಬ್ಯಾಟಿಗೆ ಸಿಗದ ಕಾರಣ ಕೀಪರ್ ಕೈ ಸೇರಿತು. ಬಾಲ್ ಸಿಕ್ಕಿದ ಕೂಡಲೇ ರಿಷಬ್ ಪಂತ್ ಸ್ಟಂಪ್ ಮಾಡಿದ್ದಾರೆ.

ನಿಯಮಗಳ ಪ್ರಕಾರ ಕೀಪರ್ ವಿಕೆಟ್ ಹಿಂದುಗಡೆ ಬಾಲ್ ಹಿಡಿದು ಸ್ಟಂಪ್ ಮಾಡಬೇಕು. ಆದರೆ ರಿಷಬ್ ಪಂತ್ ಔಟ್ ಮಾಡಲು ಮುನ್ನುಗ್ಗಿ ವಿಕೆಟ್ ಮುಂದುಗಡೆ ಬಾಲ್ ಹಿಡಿದು ಸ್ಟಂಪ್ ಮಾಡಿದ್ದರು. ರಿಷಬ್ ಪಂತ್ ಜೀವದಾನ ನೀಡಿದ್ರೂ ಕೊನೆಗೆ ಅವರಿಂದಲೇ ಲಿಟನ್ ದಾಸ್ ರನೌಟ್ ಆದರು.

ಸುಲಭದ ಸ್ಟಂಪ್ ಔಟ್ ವೇಳೆ ಕ್ರಿಕೆಟಿನ ಮೂಲ ನಿಯಮ ಪಾಲಿಸದ್ದಕ್ಕೆ ಚಹಲ್ ಕೆಟ್ಟ ಪದಗಳಿಂದ ನಿಂದಿಸಿದರೆ ರೋಹಿತ್ ಶರ್ಮಾ ಸಹ ಪಂತ್ ವಿರುದ್ಧ ಗರಂ ಆಗಿದ್ದು ಟಿವಿ ಕ್ಯಾಮೆರಾದಲ್ಲಿ ಸೆರೆಯಾಗಿದೆ. ಇದನ್ನೂ ಓದಿ: ರೋ’ಹಿಟ್’ ಸಿಕ್ಸರ್, ಬೌಂಡರಿಗಳ ಸುರಿಮಳೆ – ಭಾರತಕ್ಕೆ ಭರ್ಜರಿ ಜಯ

https://twitter.com/barainishant/status/1192446051493597184

ಕ್ರಿಕೆಟ್ ಅಭಿಮಾನಿಗಳು ಬಿಸಿಸಿಐ ರಿಷಬ್ ಪಂತ್‍ಗೆ ಅವಕಾಶ ನೀಡುವುದು ಜಾಸ್ತಿಯಾಗಿದೆ. ಅವಕಾಶ ನೀಡಿದರೂ ಬ್ಯಾಟಿಂಗ್ ಮತ್ತು ಕೀಪಿಂಗ್‍ನಲ್ಲಿ ಪಂತ್ ವಿಫಲರಾಗಿದ್ದಾರೆ ಎಂದು ಕಮೆಂಟ್ ಮಾಡಿದ್ದಾರೆ.

ಧೋನಿ ಮತ್ತು ಪಂತ್ ಸ್ಟಂಪ್ ಮಾಡುತ್ತಿರುವ ಫೋಟೋ ಹಾಕಿ ಶಾಲೆಗೆ ಹೋಗಿ ಕಲಿತರೆ ಧೋನಿಯಂತಾಗುತ್ತಾರೆ. ಆದರೆ ಆ್ಯಪ್ ಮೂಲಕ ಶಿಕ್ಷಣ ಪಡೆದರೆ ಪಂತ್ ರೀತಿ ಆಗುತ್ತಾರೆ ಎಂದು ಟ್ರೋಲ್ ಮಾಡುತ್ತಿದ್ದಾರೆ.

Only wish left in cricket is to see someone like #Dhoni #BANvIND
@SamMahi_07 Hope it happens pic.twitter.com/yT9nKrnRWc

— Mahesh Sam Fan (@AbhinavKarthik_) November 7, 2019

ಸಚಿನ್ ಜಾಗದಲ್ಲಿ ಈಗ ಕೊಹ್ಲಿ ಇದ್ದಾರೆ. ಆದರೆ ಧೋನಿ ಜಾಗದಲ್ಲಿ ಈಗ ಯಾರು ಎಂದು ಅಭಿಮಾನಿಗಳು ಪ್ರಶ್ನೆ ಮಾಡಿ ಪಂತ್ ವಿರುದ್ಧ ಅಸಮಾಧಾನ ಪ್ರಕಟಿಸಿದ್ದಾರೆ.